| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Хидрологија | | | | |
| **Наставник/наставници:** [Драгослав Павић](about:blank) | | | | |
| **Статус предмета:** обавезан | | | | |
| **Број ЕСПБ: 6** | | | | |
| **Услов:** нема | | | | |
| **Циљ предмета**  Стицање знања о хидролошким појмовима, физичким и хемијским својствима копнених вода и воде Светског мора и утврђивање главних закономерности у вези с процесима и појавама у воденом омотачу Земље. Упознати студенте са вредностима и значајем воде. | | | | |
| **Исход предмета**  По завршетку курса студент препознаје и интерпретира главне хидролошке појмове. Способан је да аргументовано анализира физичка и хемијска својства копнених вода и воде Светског мора и свеобухватно и каузално резонује и закључује у вези с проблематиком закономерности процеса и појава у хидросфери. Оспособљен је да анализира хидролошке податке одабиром одговарајућих статистичких метода и да интерпретира добијене резултате. Студент критички размишља и закључује o вредностима и значају воде. | | | | |
| **Садржај предмета**  *Теоријска настава*  Хидрологија - предмет, задаци и подела; најважнија својства воде; кружно кретање воде у природи и водни биланс Земље. Порекло, услови појављивања и начини храњења и кретања подземних вода. Типови и особине издани; физичка и хемијска својства подземних вода. Типови и особине извора; захватање и значај подземних вода. Речни систем и речна мрежа; развођа и сливови; речна долина и речно корито. Физичка и хемијска својства речне воде; термички режими река у нашој земљи; лед на рекама. Кретање воде у речном кориту; речни режим, његови фактори, елементи и типови. Снежна граница и хионосфера; претварање снега у леднички лед и његова физичка својства. Образовање ледника, њихов режим и кретање; типови, распрострањење и хидролошки значај ледника. Постанак и типови језера; морфологија језерских басена и морфометрија језера; храњење језера и њихов водни биланс. Кретање језерске воде; термички режим језера; оптичка и хемијска својства језера. Биолошки типови језера; основни стадијуми у животу језера; географски распоред и значај језера. Постанак и типови мочвара; хидролошки и термички режим мочвара; хидрографска мрежа, распрострањење и значај мочвара. Светско море и његова хоризонтална подела; рељеф дна Светског мора; физичка и хемијска својства морске воде. Кретање морске воде – таласи, морске струје, плима и осека.  *Практична настава*  Методологијакоришћења хидролошких годишњака и статистичке обраде одговарајућих хидролошких података.Методологија проучавања режима фреатске издани. Методологија одређивања граница и морфометријских карактеристика речног слива. Методологија одређивања морфометријских карактеристика водотока. Методологија проучавања речног режима. Методологија одређивања морфометријских карактеристика језера. Сонар - уређај за мерење дубине воде. Припрема за израду семинарског рада. Теренски рад. | | | | |
| **Литература**   1. Дукић Д, Гавриловић, Љ. 2006. Хидрологија. Завод за уџбенике и наставна средства, Београд. 2. Дукић, Д. 1984. Хидрологија копна. Научна књига, Београд. 3. Петровић, Ј., Богдановић, Ж., Павић, Д. 2004. Хидрологија – Подземне воде. Универзитет у Новом Саду, Природно-математички факултет, Департман ѕа географију, туризам и хотелијерство, Нови Сад. 4. Davie, T. 2008. Fundamentals of Hydrology. Second Edition. Taylor&Francis Group. 5. Прохаска, С., Петковић, Т., Ристић, В. 2001. Практикум из хидрологије. Рударско-геолошки факултет, Београд. | | | | |
| **Број часова активне наставе: 6** | **Теоријска настава: 4** | | **Практична настава: 2** | |
| **Методе извођења наставе**  Метода усменог излагања, метода разговора, илустративно-демонстративна метода, теренски рад. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 5 | писмени испит | |  |
| активности у току вежби / практична настава | 5 | усмени испит | | 30-45 |
| колоквијум-и | 40 | *..........* | |  |
| семинар-и | 5 |  | |  |