| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Мониторинг и управљање посетиоцима у природним подручјима | | | | |
| **Наставник/наставници:** [Ђорђије А. Васиљевић](http://../Prilog%208.2.%20Knjiga%20nastavnika/Vasiljevi%C4%87%20%C4%90or%C4%91ije.docx) | | | | |
| **Статус предмета:** изборни | | | | |
| **Број ЕСПБ: 5** | | | | |
| **Услов:** Нема | | | | |
| **Циљ предмета**  Информације о посетиоцима су од велике важности за планску документацију, стратегије развоја, заштиту природних подручја, туризам и рекреативна подручја, итд. Циљ предмета је упознавање са основним и напредним методама и техникама посматрања и анализе кретања и понашања посетилаца (мониторинг) као и њиховим управљањем у природним подручјима. Сврха предмета јесте да студенте оспособи да самостално одаберу адекватну методу, и примене одговарајуће технике мониторинга посетилаца на датом подручју. Након анализе и резултата мониторинга, студенти ће стећи потребне вештине да одреде носећи капацитет подручја, укажу на осетљиве зоне, атрактивне локалитете и стазе што је од круцијалног значаја за даља планирања на датом подручју. | | | | |
| **Исход предмета**  Након завршеног курса из предмета студенти владају терминологијом везаном за мониторинг у управљање посетиоцима. Способни су да сами, на основу критичког просуђивања, одаберу методологију мониторинга, начин примене на одређеном подручју, као и да анализирају добијене резултате. Оцениће позитивну и негативну интеракцију посетилаца са природом на датом подручју. Примењују стечена знања на израду планских докумената, стратегија и научно-стручна истраживања. Оспособљени су за примену стечених знања у установа које се баве заштитом природе, израдама планских докумената, развојним агенцијама, туристичким организацијама, заштићеним природним добрима, туристичким локалитетима и дестинацијама, рекреативним зонама, итд. | | | | |
| **Садржај предмета**  *Теоријска настава*  Дефинисање основне терминологије, Увод у мониторинг посетилаца, Промет посетилаца, Истраживање посетилаца, Анализа резултата мониторинга, Интерпретација података и дискусија добијених резултата, Употреба добијених резултата, Примена у пракси, Добри и лоши примери код нас и у свету.  *Практична настава*  Студенти ће на вежбама радити симулације мониторинга и анализе података. Такође ће и практично прикупљати податке са терена и кроз студијске радове давати сопствене предлоге примене резултата истраживања. | | | | |
| **Литература**  Kajala, L. (Ed.), (2007): Visitor Monitoring in Nature Areas – a manual based on experiences from the Nordic and Baltic countries. Swedish Environmental Protection Agency, Bromma, Sweden (<http://norden.diva-portal.org/smash/get/diva2:702543/FULLTEXT01.pdf>)  Spenceley, A et al. (2021): Visitors count! Guidance for protected areas on the economic analysis of visitation. UNESCO (<https://unesdoc.unesco.org/ark:/48223/pf0000378568>)  Васиљевић, Ђ. (2015): Геодиверзитет и геонаслеђе Војводине у функцији заштите и туризма (докторска дисертација). ДГТХ, ПМФ, УНС, Нови Сад. | | | | |
| **Број часова активне наставе: 4** | **Теоријска настава: 2** | | **Практична настава: 2** | |
| **Методе извођења наставе**  На предавањима ће се користити класичне методе наставе, уз коришћење рачунара као помоћног средства за анализу и илустрацију садржаја који се излажу. Поред поменутог планиран је и теренски рад и истраживање. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 5 | писмени испит | |  |
| активности у току вежби / практична настава | 5 | усмени испит | | 45 |
| колоквијум-и | 40 | *..........* | |  |
| семинар-и | 5 |  | |  |