| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Геодиверзитет и геонаслеђе | | | | |
| **Наставник/наставници:** [Ђорђије Васиљевић,](about:blank) [Ђурђа Миљковић](about:blank) | | | | |
| **Статус предмета:** Изборни | | | | |
| **Број ЕСПБ:** 5 | | | | |
| **Услов:** Нема | | | | |
| **Циљ предмета**  Један од основних циљева предмета је да се студенти упознају са оним елементима који поједине геолокалитете фаворизују као посебно вредне и атрактивне сегменте географске средине. У првој фази курса студенти се упознају са природним феноменима на основу познавања процеса који су обликовали исте и по којима су аутентични и специфични у односу на остале у окружењу и шире. Циљ је да се студени упознају са проценом и вредновањем геодиверзитета, и геонаслеђа као његовог сегмента, и да савладају коришћење квалитативних, квантитативних и квалитативно-квантитативних метода. Циљ предмета је и да се студенти упознају са општим и специфичним вредностима (научним, едукативним, естетским, економским, функционалним, и др.), проблемима одрживости, коришћења и деградације (природне и антропогене претње) и начинима заштите и конзервације геодиверзитета као потенцијалног геонаслеђа. | | | | |
| **Исход предмета**  По завршетку курса студент је у стању да дефинише основне појмове (геодиверзитет, геонаслеђе, геоконзервација, геотуризам, геопаркови), да идентификује и класификује аутентичне природне локалитете који се издвајају по својим посебним вредностима у односу на друге, да развије критички однос и процени потребе, могућности и проблеме заштите и конзервације геодиверзитета као важног природног ресурса, не само кроз стриктну забрану коришћења, него кроз разумевање најбољег и најуспешнијег начина за њихово одрживо коришћење. Такође, студент је способан да закључи који су добри и лоши примери заштите и промоције геодиверзитета и геонаслеђа код нас и у свету. | | | | |
| **Садржај предмета**  *Теоријска настава*  Тумачење појма и развој геодиверзитета и геонаслеђа у свету и код нас. Идентификација посебних геолошких локалитета (минерали, стене, седименти, фосили...). Идентификација посебних геоморфолошких локалитета (облици крашког, флувијалног, ерозивног, еолског, палеовулканског, глацијалног, периглацијалног рељефа...). Идентификација посебних хидролошких локалитета (водопади, извори/врела, потајнице; баре и мртваје; језера; тресаве; термоминералне и минералне воде...). Идентификација посебних педолошких локалитета (палеоземљишта, земљишта археолошких и палеонтолошких локалитета, земљишни профили…). Инвентар објеката геонаслеђа. Критеријуми проглашења геонаслеђа и геопаркова. Примена квалитативних метода за вредновање геодиверзитета и геонаслеђа. Примена квантитативних метода за вредновање геодиверзитета и геонаслеђа. Угроженост геодиверзитета. Упознавање са методама геоконзервације и мерама заштите геодиверзитета и геонаслеђа. Најзначајнији облици међународне заштите и управљања. Функционално оспособљавање и адекватно коришћење геолокалитета. Добри и лоши примери заштите и промоције геодиверзитета и геонаслеђа код нас и у свету.  *Практична настава*  Израда прелиминарног инвентара геодиверзитета и геонаслеђа одређене географске средине. Посета Покрајинском заводу за заштиту природе. Вежбе, студијски истраживачки рад. | | | | |
| **Литература**  1. Васиљевић, Ђ. (2015): Геодиверзитет и геонаслеђе Војводине у функцији заштите и туризма, Докторска дисертација, Природно-математички факултет, Департман за географију, туризам и хотелијерство, Нови Сад.  2. Gray, M. (2013): Geodiversity, Wiley Blackwell, London.  3. Group of authors (2018): Geoheritage - Assessment, Protection, and Management, Elsevier, Oxford.  4. Dowling, R.K., Newsome, D. (2006): Geotourism, Elsevier, Oxford.  5. Лазић, Л. и сар. (2008): Заштићена природна добра и екотуризам Војводине, Природно-математички факултет, Департман за географију, туризам и хотелијерство, Нови Сад.  6. Миљковић, Ђ. (2018): Геоморфолошко и хидролошко геонаслеђе Хомоља, Докторска дисертација, Природно-математички факултет, Департман за географију, туризам и хотелијерство, Нови Сад.  7. Smith-Meyer, S., Wimbledon, W.A.P. (2012): Geoheritage in Europe and its conservation, ProGEO, Oslo. | | | | |
| **Број часова активне наставе: 4** | **Теоријска настава: 3** | | **Практична настава: 1** | |
| **Методе извођења наставе**  Метода усменог излагања, метода разговора и илустративно-демонстративна метода. Реализација часова предавања (теоријска обрада тематских јединица, мултимедијалне презентације), вежби (практични примери, домаћи задаци, семинарски радови). | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | |  |
| активности у току вежби / практична настава | **5** | усмени испит | | **30-45** |
| колоквијум-и | **40** | *..........* | |  |
| семинар-и | **5** |  | |  |