| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Регионално планирање | | | | |
| **Наставник/наставници:** [Јасмина Ђорђевић](http://../Prilog%208.2.%20Knjiga%20nastavnika/Djordjevic%20Jasmina.docx) | | | | |
| **Статус предмета:** изборни | | | | |
| **Број ЕСПБ: 5** | | | | |
| **Услов: -** | | | | |
| **Циљ предмета**  Упознавање студената са основним теоријским и практичним сазнањима из регионалног планирања са принципима регионалног развоја у стратешким и планским документима, као и са применом метода у пракси планирања на регионалном нивоу. Посебан акценат je на разумевању актуелних интеграционих процеса ради разумевања међурегионалне, трансрегионалне и трансграничне сарадња и развоја. | | | | |
| **Исход предмета**  По завршетку курса студенти су оспособљени да користе основне теорије регионалног развоја и врше анализу регионалног развоја. Упознати су са теоретским концептима неравномерног регионалног развоја, као и економским мерама и теоријама за равномернији регионални развој. Студенти су савладали ко је носилац регионалног развоја и који проблеми постоје у спровођењу и дефинисању мера спровођења регионалних планова у Србији, као и у стратегијама регионалног развоја. | | | | |
| **Садржај предмета**  *Теоријска настава*  Појам, настајање и развој регионалног планирања у свету;  Појам региона, типови региона – концепт хомогеног, функционалног и планског региона, индикатори и критеријуми регионализације;  Појам регионалног развоја;  Основи теорије регионалног развоја: неравномерност развоја у простору, регионалне доктрине, регионална анализа, регионални диспаритети, стратегија регионалног развоја, регионални циљеви и приоритети развоја, сценарији регионалног развоја;  Неравномерност регионалног развоја: узроци и последице неравномерности;  Развојни процеси, међурегионални и унутаррегионални односи;  Теоријски концепти неравномерног регионалног развоја – економске теорије регионалног развоја;  Историја и искуства регионалног развоја Србије: историјска периодизација, регионалне институције, фондови и системи интервенција, криза регионалне политике, транзиција и регионална политика.  Регионализација Србије;  Градски регион у Србији – дефинисање метрополитенских и функционалних урбаних подручја;  Регионална надлежност у процесу регионалног планирања;  Стратегија регионалног развоја, регионални  планови, програми и пројекти;  Процес израде регионалних планова у Србији, дефинисање мера и спровођење планова.  *Практична настава*  Издвајање планских региона на основу дефинисаних критеријума и усвојене методологије и анализа регионалних просторних планова и Просторних планова подручја посебне намене;  Симулација регионалног просторног плана и одбрана истог;  Радионице (истраживање, практичан рад или рад на пројекту). | | | | |
| **Литература**   1. Ђорђевић Ј., Тошић Б., 2013.*Регионално планирање и развој –уџбеник***.** ПМФ, Департман за географију, туризам и хотелијерство, Нови Сад, 1-166. 2. Ђорђевић Ј., 2004. *Типологија физичко-географских фактора у просторном планирању*. Географски институт Јован Цвијић САНУ, Посебна издања, књ.59, Београд, 1-186. 3. Тодоровић М., Тошић Б., Стојановић Б., 2004. *Србија, еврорегиони и европске интеграције*.Географски институт Јован Цвијић САНУ, Посебна издања, књ.60. Београд. | | | | |
| **Број часова активне наставе: 5** | **Теоријска настава: 3** | | **Практична настава: 2** | |
| **Методе извођења наставе**  Метода усменог излагања и презентације. Интерактивна настава. Илустративно-демонстративна метода и метода разговора. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | | **20** |
| активности у току вежби / практична настава | **5** | усмени испит | | **25** |
| колоквијум-и | **25** | *..........* | |  |
| пројекат | **20** |  | |  |