| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Школска пракса 2 | | | | |
| **Наставник:** [Смиљана Ђукичин Вучковић](http://../Prilog%208.2.%20Knjiga%20nastavnika/Djukicin%20Vuckovic%20Smiljana.docx) | | | | |
| **Статус предмета:** обавезан | | | | |
| **Број ЕСПБ:** 3 | | | | |
| **Услов**: Положен испит из предмета Школска пракса 1 | | | | |
| **Циљ предмета**  Циљ предмета је да се студенти основних студија на студијском програму Географија, професор географије упознају са методичким особеностима појединих географских тема (физичко-географских, математичко-географских, друштвено-географских, регионално-географских и картографских) и укључе у наставни процес на часовима редовне, додатне и допунске наставе у основним школама, као помоћ наставницима менторима, али и ученицима кроз редовну, додатну и допунску наставу.  У оквиру овог предмета студенти ће се упознати и са обавезама и правима наставника, са организацијом васпитно-образовног рада и биће оспособљени за вођење обавезне школске документације. | | | | |
| **Исход предмета**  Након завршеног курса студент је оспособљен за обављање практичног аспекта послова који су карактеристични за наставника географије у основним школама, са већим акцентом на додатну и допунску наставу. Идентификује методичке особености географских тема, на основу којих правилно организује, прилагођава и представља гранске и међугранске географске садржаје ученицима. Упоређује и комбинује различите облике рада и методе на редовној, додатној и допунској настави. Примењује и поштује обавезе и права наставника и ученика. Правилно води школску администрацију. | | | | |
| **Садржај предмета**  *Практична настава*  Предмет Школска пракса 2 обухвата следеће целине:  Упознавање са методичким особеностима појединих географских тема (физичко-географских, математичко-географских, друштвено-географских, регионално-географских и картографских);  Карактеристике редовне, додатне и допунске наставе (најпре кроз посматрање часова);  Практична примена стеченог знања на часовима редовне, додатне и допунске наставе у виду помоћи наставнку ментору и ученицима у одабраним основним школама у насељима на подручју Града Новог Сада;  Упознавање са обавезама и правима наставника и ученика;  Упознавање са организацијом школског система у Р. Србији;  Практично оспособљавање за правилно вођење школске администрације. | | | | |
| **Литература**   1. Ивановић Бибић Љ., Ђукичин Вучковић, С. 2021. Практикум за школску праксу, Природно-математички факултет, Департман за географију, туризам и хотелијерство, Нови Сад. 2. Ромелић Ј., Ивановић Бибић Љ. 2015. Методика наставе географије, Природно-математички факултет, Департман за географију, туризам и хотелијерство, Нови Сад. 3. Закон о основном образовању и васпитању *("Сл. Гласник РС", бр. 55/2013, 101/2017, 10/2019, 27/2018 - др. закон и 129/2021)* 4. Програми наставе и учења за наставни предмет Географија, Министарства просвете Републике Србије 5. Актуелни одобрени уџбеници за наставу географије у основној школи (5-8. разред) | | | | |
| **Број часова активне наставе** | **Теоријска настава: -** | | **Практична настава: 6** | |
| **Методе извођења наставе**  Посматрање, анализа и реализација појединих часова географије обавља се у одабраним основним школама. Студенти су у обавези да присуствују на укупно 90 часова географије (редовна, додатна и допунска настава) које обавља наставник који је у звању сарадника практичара (наставник ментор). | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| Присуство на часовима | **0-10** | Усмени испит | | **30-45** |
| Практикум | **0-5** |  | |  |
| Колоквијум | **20-40** |  | |  |