| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Географија животне средине | | | | |
| **Наставник/наставници:** [Владимир Стојановић](http://../Prilog%208.2.%20Knjiga%20nastavnika/Stojanovic%20Vladimir.docx) | | | | |
| **Статус предмета:** обавезан | | | | |
| **Број ЕСПБ: 6** | | | | |
| **Услов:** - | | | | |
| **Циљ предмета**  Основни циљ предмета је разумевање комплексности система животне средине и утицаја њених географских фактора – у широком обухвату од геолошких, преко климатских, хидролошких и педолошких, до биогеографских. Затим су додатни циљеви упућени на разумевање утицаја географских фактора животне средине у стварању услова за несметано одвијање живота. Најзад, допунски циљ је разумевање просторних аспеката интеракције човека и животне средине. | | | | |
| **Исход предмета**  Након завршеног курса студент је у стању да: идентификује географске факторе у развоју и функционисању животне средине, класификује географске факторе животне средине и повезује их са биолошким и хемијским факторима те исте средине, тумачи комплексност процеса у животној средини, предвиди погубност последица антропогеног загађивања и деградације животне средине у географском простору, организује своју улогу у активностима заштите животне средине, демонстрира и преноси стечено знање о деградацији, загађивању и заштити животне средине у неком будућем формалном или неформалном образовању. | | | | |
| **Садржај предмета**  *Теоријска настава*  1-2. Дефинисање, појашњење и хронологија основних појмова (хронологија научне дисциплине, промене у животној средини, управљање животном средином, одрживи развој); 3. Космички фактори животне средине; 4-5. Геолошки фактори животне средине; 6-7. Атмосфера, загађивање ваздуха и климатске промене; 8. Хидросфера и животна средина; 9. Земљиште и животна средина; 10-11. Екосистеми, биоми, биодиверзитет и њихова угроженост; 12-13. Заштита природе, оснивање и значај заштићених подручја; 14-15. Утицај становништва, привреде и насеља на животну средину.  *Практична настава*  Припрема за писање семинарског рада, истраживање на терену, мерење одређених параметара у животној средини, анализа статистичких годишњака, анализа и синтеза одабраних студија случаја. | | | | |
| **Литература**  1. Стојановић, В., Павић, Д., Пантелић, М., (2014): Географија животне средине. Департман за географију, туризам и хотелијерство. Природно-математички факултет, Нови Сад.  2. Љешевић, М., (2000): Животна средина – теорија и методологија истраживања. Универзитет у Београду, Географски факултет, Београд. | | | | |
| **Број часова активне наставе: 5** | **Теоријска настава: 3** | | **Практична настава: 2** | |
| **Методе извођења наставе**  Метода усменог излагања, метода разговора и стручни дискурс о актуелним темама у животној средини, илустративно-демонстративна метода, статистичка метода (рад са подацима из статистичких годишњака), рад са текстом. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 5 | писмени испит | |  |
| активности у току вежби / практична настава | 5 | усмени испит | | 45 |
| колоквијум-и | 40 | *..........* | |  |
| семинар-и | 5 |  | |  |