Komentari:

Predmete Razvojna i pedagoška psihologija i Psihologija obrazovanja treba objediniti u jedan predmet koji će se slušati dva semestra.

Videti:

<http://moodle.f.bg.ac.rs/file.php/151/Resursi_-_Opsta_andragogija_/Literatura_za_vezbe_/Razvojna_psihologija_Brkovic.pdf>

Dečja psihologija Smiljanić V.

U spiskovima preporučene literature nekih predmeta na prvim mestima su naučni i stručni radovi. Potrebno je da to budu udžbenici. Ako nema fomaćih onda mogu strani udžbenici renomiranih autora i izdavača

Obavezni predmet Projekti međunarodnih fondova ne može biti prihvaćen ni kao izborni predmet za osnovne akademske studije.

Postoje dva predmeta čiji sadrđaji se preklapaju: Regionalna geografija vanevropskih kontinenarta i Regionalna geografija Severne Amerike, Južne Amerike i Australije. Ovo treba razjasniti.

Tin Lukić - Predavač je biran za UNO fizička geografija, a drži predmet iz oblasti UNO DG. Recenzent smatra da je to u redu ako ima reference iz te oblasti, ali onda taj princip treba da važi za sve fakultete u zemlji i da se tog principa drže svi recenzenti NAT-a.

Na osnovnim akademskim studijama moraju biti zastupljeni svi bazični predmeti, moraju biti obavezni i moraju nositi najviše ESPB. To su: Osnovi geologije, Uvod u Geografiju, Geomorfologija, Klimatologija, Hidrografija, Biogeografija, Geografija zemljišta, Matematička geografija, Kartografija, Demogeografija (Geografija stanovništva), Geografija naselja, Ekonomska geografija, Politička geografija, Regionalna geografija Srbije, Regionalna geografija Evrope, Regionalna geografija vanevropskih prostora i Metodika nastave geografije. Poželjno je ovoj grupi priključiti GIS i/ili Geomatiku. Ubacivanje predmeta sa egzotičnim nazivima u osnovne studije kao obavezne predmete, umesto bazičnih predmeta nije prihvatljivo i narušava sklad geoografske postupnosti koji je teško uspostavljen još krajem 19. veka. Geografija je jedva prevazišla vekovni dualizam fizičke i društvene geografije, a sada se uvode novi predmeti u kojima se dupliraju i multiplikuju nastavni sadržaji i koji obesmišljavaju geografiju kao nauku.

Predmet Istorijska Demografija - Nisam ubeđen da ovaj predmet ima mnogo smisla. Sve ovo može da se uči u okviru obaveznog predmeta Demogeografija (ne Demografija). Zašto Demogeografija, a ne Demografija. Demogeografija je geografski predmet, a Demografija nije samo geografski. Komšije Hrvati su u pravu

Predmeti Klimatski rizici, Stanovništvo i klimatske promene i Globalne klimatske promene manje-više obrađuju iste teme. Da li je zaista neophodno da postoje 3 predmeta? Sve se može objediniti u jedan kurs.

Ima mnogo pogrešnih formulacija ishoda. I ispravno formulisani ishodi se odnose na niže nivoe umnog angažovanja (prepoznavanje, činjenično znanje, deskripcija i slično). Tako se često sreću opisi: Znaće, Razumeće, Moći će, Poznavaće, Povezaće itd. Svrha ishoda je da se opiše šta će student moći da uradi sa stečenim znanjem i veštinama i zašto mu je to neophodno. To znači da ishode treba razvrstati prema zahtevima kursa, od najjednostavnijih zahteva (činjenično znanje, prepoznavanje i razumevanje pa do složenijih zahteva kao što su anlaiza, rezonovanje, integracija, zaključivanje i razvijenost kritičkog mišljenja i kreativnost).

Uvod u geografiju i Istorijska geografija

Trebalo bi razgraniiti šta ide u u Uvod u geografiju, a šta u Istorijsku geografiju i gde će se učiti Velika geografska otkrića i sistem geografskih disciplina. Do sada je to bilo deo Uvoda u geografiju. Predlažem da se u Uvodu u geografiju piše o geografiji kao nauci, njenom razvoju (u svetu i u Srbiji), pravcima, mestu u sistemu nauka, dualizmu i drugim izazovima, a sve što je u vezi sa otkrićima treba da bude u okviru Istorijse geografije. Ako bi se izvršile temeljne promene oba predmeta onda bi ioba morala da budu obavezna.