| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Просторна анализа природних хазарда | | | | |
| **Наставник:** [Тин Лукић,](http://../Prilog%208.2.%20Knjiga%20nastavnika/Luki%C4%87%20Tin.docx) [Биљана Басарин](http://../Prilog%208.2.%20Knjiga%20nastavnika/Basarin%20Biljana.docx) | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов:** нема | | | | |
| **Циљ предмета**  Стицање знања, аналитичких вештина, компетенција и ставова о различитим видовима хазардних појава и процеса, њиховој просторно-временској дистрибуцији, као и факторима који доводе до стварања ризика и нарушавања безбедности у географском простору. | | | | |
| **Исход предмета**  По завршетку предмета студент је способан да категоризује, рашчлани и објасни основне појмове као што су природни хазарди, ризик и рањивост, да класификује и разликује различите типове природних хазарда као што су земљотреси, клизишта, поплаве, пожари, урагани, суше и др., да интерпретира како се различити хазарди дистрибуирају у простору и идентификује географске факторе који доприносе њиховој појави. Такође, по завршетку практичне наставе из датог курса студент је способан да користи ГИС и друге просторне аналитичке алате за картирање, моделирање и просторно-временску анализу природних хазарда, да закључи како се климатске промене могу одразити на учесталост и интензитет природних хазарда и да предвиди могуће последице по животну средину и човека. Генерално посматрано, по завршетку овог курса студент је способан за критичко размишљање и примену напредних аналитичких вештина како би решавао комплексне проблеме везане за хазардне догађаје, али и дефинисање адекватних стратегија прилагођавања и управљања ризиком од истих. | | | | |
| **Садржај предмета**  *Теоријска настава:*   * Природни хазарди и терминологија управљања ризиком. * Улога географије у препознавању претњи и ублажавању њихових последица. * Управљање природним непогодама и хазардима и процена угрожености. * Извори података и референтне базе. * Теренски рад и просторна анализа природних хазарда. * Геостатистичке методе у проучавању природних хазарда и процени ризика. * Просторна дистрибуција и анализа природних хазарда условљена ендогеним силама. * Просторна дистрибуција и анализа природних хазарда условљена егзогеним силама. * Просторна дистрибуција и анализа природних хазарда биолошког типа. * Брзо наступајући хазарди (топљење ледника и пермафроста, промена нивоа светског мора, ерозија земљишта, дезертификација-опустињавање). * Каузалност природних процеса и антропогених фактора у интензивирању појединих типова природних хазарда. * Мониторинг природних процеса који доводе до појаве ризика и одређених типова природних хазарда. * Модели санације, превенције и ублажавања последица проузрокованих природним хазардима. * Процена ризика и анализа применом просторних информационих система (идентификовање угрожених подручја, инфраструктуре и насеља). * Свест, ставови и спремност друштва у савладавању ефеката природних хазарда и опасности у геопростору.   *Практична настава****:*** Статистичка обрада и визуелизација одређених типова хазарда на датом подручју. Квантификација изабраних хазардних индекса у циљу процене угрожености датог простора. Израда плана управљања ризиком од природног хазарда на одређеном подручју. Тематско картирање одређених природних непогода и хазарда на простору Републике Србије и Света.Посета управи за ванредне ситуације у Београду и Новом Саду. | | | | |
| **Литература**   1. Драгићевић С., Филиповић Д. (2016): *Природни услови и непогоде у планирању и заштити простора*, Универзитет у Београду, Географски факултет, Београд. 2. Драгићевић С. (2007): *Доминантни ерозивни процеси у сливу Колубаре*. Јантар група, Београд. 3. Лукић, Т., Басарин, Б. (2022): *Увод у природне непогоде и хазарде у географској средини*. Универзитет у Новом Саду, Природно-математички факултет, Департман за географију, туризам и хотелијерство, Нови Сад. ISBN: 978-86-7031-542-6 | | | | |
| **Број часова активне наставе: 4** | **Теоријска настава: 3** | | **Практична настава: 1** | |
| **Методе извођења наставе**  Метода усменог излагања, метода разговора, илустративно-демонстративна метода. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | до 5 | писмени испит | |  |
| активности у току вежби / практична настава | до 5 | усмени испит | | 30-45 |
| колоквијум-и | до 40 | *..........* | |  |
| семинар-и | до 5 |  | |  |