| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Медицинска географија | | | | |
| **Наставник:** [Тин Лукић](http://../Prilog%208.2.%20Knjiga%20nastavnika/Luki%C4%87%20Tin.docx), [Даниела Арсеновић](http://../Prilog%208.2.%20Knjiga%20nastavnika/Arsenovic%20Daniela.docx) | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов:** нема | | | | |
| **Циљ предмета**  Упознавање студената са историјским развојем, појмом, предметом, задацима, циљевима и методама медицинске географије, као и са разликама савремене теорије медицинске географије и географије здравља. Студенти се упознају са географским аспектима односа природног и друштвеног, природе и човека, те са интегралношћу и уравнотеженошћу. Садржај градива се такође фокусира и на сложени систем фактора здравља (физичко-географски и социо-економски фактори и њихова повезаност) као и на тренутно стање задравља човечанства у свету и у Србији, територијалне карактеристике здравствених услуга у свету и у Србији. На овај начин студенти могу да спознају комплексне везе између географије и здравља, како би потенцијално могли допринети развоју здравствених политика, истраживању просторне дисперзије болести и бољем разумевању фактора који утичу на здравствене аспекте становништва на различитим просторним нивоима. | | | | |
| **Исход предмета**  По завршетку предмета студент је способан да идентификује и категоризује основне појмове и дефиниције у медицинској географији, укључујући појмове као што су географска дистрибуција болести, географија здравља и социоекономске детерминанте здравља, да оцени како различити географски фактори (укључујући климу, хидро-геолошке карактеристике, социоекономске услове и здравствену инфраструктуру) утичу на здравствене проблеме и болести на различитим новоима, да развије вештине за анализу географске дистрибуције различитих болести (укључујући ендемије и епидемије) и разумевање фактора који доприносе њиховој просторној дистрибуцији, и закључи како медицинска географија може допринети планирању и имплементацији здравствених политика и програма. Такође, по завршетку практичне наставе из датог предмета студент је способан да примени различите географске технике и методе (као што су ГИС и картирање болести) у проучавању здравствених проблема, да интерпретира како социоекономске детерминанте (сиромаштво, образовање и приступ здравственој заштити) утичу на здравље становништва, и да организује самостална истраживања везана за медицинску географију путем израде семинарског рада (прикупљање података, обрада података, анализа, интерпретација и презентовање резултата). | | | | |
| **Садржај предмета**  *Теоријска настава.* 1. Историјски развој медицинске географије, 2. Научне дисциплине у оквиру медицинске географије, 3. Основни теоријски појмови у медицинској географији, 4. Методологија истраживања, 5. Детерминанте здравственог стања становништва-животна средина, 5. Комунална хигијена у локалној средини, 6. Социоекономски утицаји на здравствено стање становништва, 7. Комплексност утицаја елемената средине на здравље становништва, 8. Здравствено стање становништва у свету, 9. Просторна дистрибуција обољења у свету, 10. Инфективне и незаразне болести у свету, 11. Типизација земаља према водећим узроцима морталитета у свету почетком 21. века, 12. Територијалне карактеристике морбидитета и морталитета у Србији, 13. Територијалне карактеристике здравствене заштите у свету, 14. Територијалне карактеристике здравствене заштите у Србији, 15. Показатељи (индикатори) оптерећења друштва болестима и мерење здравственог стања становништва.  *Практична настава.* Упознавање са основним методама за процену здравственог стања становништва. Упознавање са разним базама података у вези са здравственим стањем, анализа доступних података. Примена статистичких и ГИС метода у анализама просторно-временских катактеристика здравственог стања становништва. | | | | |
| **Литература**   1. Нађ, И., Дујмович Ф., Плавша, Ј., Лукић, Т. (2016): *Медицинска географија*. Универзитет у Новом Саду, Природно-математички факултет, Департман за географију, туризам и хотелијерство, Нови Сад. 2. Meade, M., Emch, M. (2010): *Medical Geography*, Guilford Press, New York. 3. Обрадовић, А. Д., Гледовић, З. (2012): *Медицинска географија*. Универзитет у Београду, Географски факултет, Београд. 4. Јовичић, Ж. (1998): *Основи медицинске географије Србије*. Српско географско друштво, Београд. | | | | |
| **Број часова активне наставе: 3** | **Теоријска настава: 2** | | **Практична настава: 1** | |
| **Методе извођења наставе**  Метода усменог излагања, метода разговора, илустративно-демонстративна метода, рад са текстом. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | до 5 | писмени испит | |  |
| активности у току вежби / практична настава | до 5 | усмени испит | | 30-45 |
| колоквијум-и | до 40 | *..........* | |  |
| семинар-и | до 5 |  | |  |