| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Увод у географију | | | | |
| **Наставници:** [Снежана Бесермењи](http://../Prilog%208.2.%20Knjiga%20nastavnika/Besermenji%20Snezana.docx), [Тин Лукић](http://../Prilog%208.2.%20Knjiga%20nastavnika/Luki%C4%87%20Tin.docx) | | | | |
| **Статус предмета:** обавезан | | | | |
| **Број ЕСПБ:** 6 | | | | |
| **Услов:** нема | | | | |
| **Циљ предмета**  Упознавање студента са историјским аспектом развоја географске науке, као и суштином њеног предмета проучавања. | | | | |
| **Исход предмета**  По завршетку предмета студент је способан да рашчлани и категоризује основне концепте и терминологије географске науке, да идентификује кључне историјске периоде и личности у развоју географске мисли (укључујући антику, средњи век, ренесансу и период развоја модерне географске науке), да анализира и упореди различите теорије и школе мисли у географији као што су детерминизам, стихијно-материјалистички правац, индетерминизам, хоролошки приступ, посибилизам и остале географске идеје и концепције, да идентификује и закључи како су друштвени, политички и економски догађаји утицали на развој географије као научне дисциплине. Такође, студент развија способност да критички просуди и анализира како су социокултурни фактори и идеологије обликовали географску теорију у различитим историјским периодима, али и да интерпретира чињенице о историјском развоју географије и њеним поддисциплинама како би боље разумео савремене географске изазове. Студент ће развити способност критичког размишљања и изражавања идеја кроз писање семинарског рада и обраду дате теме која је везана за различите фазе историјског развоја географије, анализу и презентацију исте. Кроз реализацију практичне наставе (која у потпуности прати теоријску наставу) студент је способан да самостално истражује историјске изворе и разноврсну географску литературу и грађу ради бољег разумевања и анализе развоја ове научне дисциплине. | | | | |
| **Садржај предмета**  *Теоријска настава*: 1. Ширење географског хоризонта кроз историју; 2. Прве географске представе и сазнања; Антички период (Асирци и Вавилонци, Персијанци, Египћани, Кинези, Грци, Феничани, Римљани); 3. Средњи век (Викинзи, Арапи, Ирски мисионари, Византија, Марко Поло и остали средњевековни истраживачи Азије, Географска открића Руса, Португалска истраживања западне обале Африке); 4. Период великих географских открића (Колумбово откриће Новог света, Откривање и освајање Америке после Колумба, Истраживање источне обале Северне Америке, Откриће морског пута за Индију, Магеланова пловидба око света, Потрага за северозападним морским пролазом и почетак колонизације Америке, Потрага за североисточним морским пролазом, Холандска открића у Индијском и Тихом океану, Руска открића и освајања у северној Азији); 5. Географска истраживања у 18. веку (Енглеске пловидбе у 18. веку, Француске пловидбе у 18. веку, Руска истраживања у 18. веку); 6. Географска истраживања у 19. и 20. веку (Истраживања унутрашњости Африке, Истраживања унутрашњости Азије, Истраживања унутрашњости Северне Америке, Истраживања унутрашњости јужне Америке, Истраживања Аустралије и Океаније, Истраживање Артика, Истраживање Антартика); 7. Новија океанографска истраживања; 8. Освајање и истраживање планина; 9. Развој модерне географије; 10. Развој картографије у 19. и 20. веку; 11. Школе теорије географије (географски детерминизам, индетерминизам, посибилизам и остале географске идеје и концепције); 12. Предмет, задатак, методе и подела географије; 13. Помоћне науке и дисциплине географије; 14. Развој географије до Јована Цвијића; 15. Научни допринос Јована Цвијића и осталих југословенских географа.  *Практична настава*: Израда тематских карата које илуструју ширење географског хоризонта кроз одређене историјске епохе (Праисторија, Стари век, Средњи век и Нови век); Подела и презентација тема семинарских радова који прате теоријску наставу (Античка географија: географи – Ератостен, Хипарх, Страбон, Птолемеј; путници и морепловци – Неарх, Питеј; Средњевековна географија: путници/мисионари – Марко Поло, Ал-Идризи, Ибн-Батута; путовања и открића Викинга; доба припреме великих географских открића: Х. Морепловац, П. Тосканели; Први период великих географских открића: морепловци – К. Колумбо, Васко де Гама, А. Веспучи, Ф. Магелан; географи и картографи: М. Валдеземилер, А. Ортелијус, Г. Меркатор; Други период великих географских открића: Б. Варанијус;Нововековна географија и развој савремене географије: истраживачи – А. Хумболт, Р. Пири, Ф. Кук, Р. Амундсен, Р. Скот, А. Вегенер, Т. Хејердал, Ж. Кусто); Савремена географија у Србији: Јован Цвијић. Теренске вежбе - посета музеју и историјском архиву. | | | | |
| **Литература**  1. Плавша, Ј., Кицошев, С. (1997). *Развој географије и географска открића*. Институт за географију Природно-математичког факултета, Нови Сад.  2. Николић, С. (1977). *Увод у географију*. Научна књига, Београд.  3. Тадић, М. (2005). *Птолемејевска географија*. Завод за уџбенике и наставна средства, Београд. | | | | |
| **Број часова активне наставе: 6** | **Теоријска настава: 4** | | **Практична настава: 2** | |
| **Методе извођења наставе**  Метода усменог излагања, метода разговора, илустративно-демонстративна метода, рад са текстом. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | до 5 | писмени испит | | 30-45 |
| активности у току вежби / практична настава | до 5 | усмени испит | |  |
| колоквијум-и | до 40 | *..........* | |  |
| семинар-и | до 5 |  | |  |