| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Теренска настава 3 | | | | |
| **Наставник/наставници:** [Ђурђа Миљковић](http://../Prilog%208.2.%20Knjiga%20nastavnika/Miljkovi%C4%87%20%C4%90ur%C4%91a.docx) | | | | |
| **Статус предмета:** Обавезан | | | | |
| **Број ЕСПБ:** 3 | | | | |
| **Услов:** Нема | | | | |
| **Циљ предмета**  Оспособити студенте да стечена теоријска знања примене на терену приликом самосталног изучавања процеса, појава и облика. Научити студенте да анализирају географске садржаје и критички посматрају и упоређују резултате објављене у стручној литератури са морфолошким и морфогенетским стањем у простору. Поред тога, обучити их како да прикупљене податке на терену синтетизују и на тај начин обогате властиту перцепцију геопростора. | | | | |
| **Исход предмета**  По завршетку овог курса студент је способан да идентификује појаве и процесе на одређеном геопростору и изврши процену стања истог. Студент је способан да проучавањем на терену критички просуди и оцени тренутно стање, као и да стекне нова сазнања анализом процеса, појава и облика одређеног географског простора. Студент је у стању да предвиди могуће последице нарушеног геопростора и закључи која су решења потребна за еколошку, економску, политичку и/или културолошку одрживост. | | | | |
| **Садржај предмета**  *Практична настава*  У оквиру Теренске наставе 3, студенти су у прилици да упознају географске мезорорегије Републике Србије, многе природне реткости, геоморфолошке облике, појаве и процесе, хидролошке објекте (извори и врела, реке, језера), да сагледају фазе урбаног развоја, етничку шареноликост, привредне разноликости, типове насеља, туристичке вредности (археолошка налазишта, сакралне објекте, стара језгра градова, институције културе).  Приликом вишедневног обиласка Србије, студенти ће на конкретним локацијама моћи критички да посматрају и анализирају географске садржаје са аспекта стеченог теоријског знања и вештина из наставних предмета које су студенти савладали током досадашњих студија, као и доступних чињеница на терену. | | | | |
| **Литература**  1. Ковачевић, С. (2001): Градови Србије, Народна књига - Алфа, Београд.  2. Павловић, М. (2018): Географија Србије 1, Географски факултет, Београд.  3. Павловић, М. (2019): Географске регије Србије 1, Географски факултет, Београд.  4. Павловић, М. (2019): Географске регије Србије 2, Географски факултет, Београд.  5. Ракићевић, Т. (1991): Општа физичка географија, Научна књига, Београд.  6. Станковић, С., Гајић, М. (2019): Туристичка географија Србије, Географски факултет, Београд.  7. Стојсављевић, Р. (2017): Детекција и анализа климатских региона у Србији, Докторска дисертација, Департман за географију, туризам и хотелијерство, ПМФ, Нови Сад.  8. Ћурчић, С. и Бубало Живковић, М. (2021): Географија насеља, Завод за уџбенике, Београд. | | | | |
| **Број часова активне наставе:** 3 | **Теоријска настава:** - | | **Практична настава:** 3 | |
| **Методе извођења наставе**  Теренске методе, метода усменог излагања, метода разговора, коришћење различитих географских и других специјалних карата, скица, профила, планова. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| усмено излагање | 20 | писмени испит | | 45 |
| активности у току вежби / практична настава | 15 | усмени испит | | - |
| колоквијум-и | - | *..........* | |  |
| семинарски рад | 20 |  | |  |

|  |  |
| --- | --- |