| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Историјска географија | | | | |
| **Наставник/наставници:** [Милица Соларевић](http://../Prilog%208.2.%20Knjiga%20nastavnika/Solarevic%20Milica.docx) | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов:** нема | | | | |
| **Циљ предмета**  Упознавање студената са интердисциплинарном основом историјске географије кроз историјски и географски приступ. Упознавање са три кључна елемента која чине основу предмета: историјска збивања, географски елементи, географски фактори. Разумевање узајамног односа човека, природне средине и историјских дешавања у одређеном простору, односно законитости развоја људског друштва и промена које су настале у прошлости на Земљиној површини (географски оквири, фактори и генеза цивилизација). Основни циљ предмета је разумевање и стицање знања о процесима, везама, односима или делатностима у географском простору који мењају просторне садржаје и организацију простора, остављајући за собом материјалне садржаје у новом облику или на другом месту на географској површини. | | | | |
| **Исход предмета**  По завршетку овог курса студенти разумеју, идентификују и повезују однос природних и друштвених фактора средине и историјских дешавања. Примењујући стечена знања студенти критички анализирају процесе, односе и рефлексије у географском простору, предвиђају могуће последице настале прожимањем комплексних географских фактора и историјских дешавања, са циљем разумевања објективне просторне стварности. На тај начин студенти идентификују законитости у развоју и променама људског друштва и конструишу садашње, а предвиђају будуће шравце развоја одређеног географског простора и свих његових елемената. | | | | |
| **Садржај предмета**  *Теоријска настава*  Дефиниција, предмет, циљ и задатак историјске географије. Концепт и методолошки приступ. Извори података. Концпети и периодизација развоја друштва. Класификација и хронологија друштва и друштвених система. Веза између природних и друштвених географских фактора и историјских збивања. Појам културе и цивилизације. Географски оквири, елементи, фактори и генеза цивилизација. Физичко-географски фактори и елементи као цивилизацијски и услови историјских догађаји. Преглед настанка и развоја првих цивилизација. Промене граница на простору Југозападне Азије, Медитерана, Северне Африке, цивилизације на простору Северне и Јужне Америке, Источне цивилизације. Развој и нестанак цивилизација, културни ареали. Улога, ширење и међусобни утицаји и прожимања религија, миграција, друштвених и геополитичких промена у Европи (и ван Европе). Улога цркве у друштву, културне и друштвене промене у феудалном поретку. Економски поредак и промене политичке мапе Европе и света. Велика географска открића. Последице открића и промене у друштвеним и економским системима. Колонијализам и просторна трансформација: утицај колонијализма на пејзаже, културе и аутохтоне заједнице. Урбана историја и еволуција градова: развој градова кроз историју и њихов утицај на регионе. Глобализација и миграције у историјском контексту: веза трговине, истраживања и миграција. Геополитика територијалних промена и питања граница. Савремени изазови у историјској географији: примена концепата историјске географије за решавање савремених питања као што су климатске промене, урбанизација и очување наслеђа.  *Практична настава*  У оквиру практичне наставе (вежби) студенти се упознају са најважнијим географским факторима и условима настанка, развоја и нестанка на примеру појединих цивилизација и градова (климатски елементи и фактори, рељеф, близина мора, природне катастрофе и слично) и у складу са тим израђују самостални истраживачки рад/семинарски. | | | | |
| **Литература**  Гавриловић, Д. (2011). Цивилизације и културе 1450 – 2000. Нови Сад: Универзитет у Новом Саду, Природно-математички факултет, Департман за географију, туризам и хотелијерство.  Pacione, M. (Ed.). (2011). Historical Geography: Progress and Prospect. London, Wolfeboro: Routledge.  Djurant, V. (2004). Istočne civilizacije. Istorija civilizacije. Beograd: Narodna knjiga – Alfa.  Djurant, V. (20004). Cezar i Hrist. Istorija civilizacije. Beograd: Narodna knjiga – Alfa.  Грчић, М. (2014). Географија култура и цивилизација. Београд: Географски факултет Универзитета у Београду. Доступно на линку [https://www.academia.edu/33499183/Mirko\_Grcic\_GEOGRAFIJA\_KULTURA\_I\_CIVILIZACIJA\_PDF\_pd](https://www.academia.edu/33499183/Mirko_Grcic_GEOGRAFIJA_KULTURA_I_CIVILIZACIJA_PDF_pdf)f  **Допунска литература**  Благојевић, М. (1983). Преглед историјске географије средњевековне Србије, Зборник Историјског музеја Србије, 20: 45-126. Доступно на линку (https://imus.org.rs/wp-content/uploads/2016/09/z-37845.pdf)  Грчић, М. (2005). Културни ареали европске цивилизације. Зборник радова – Географски факултет Универзитета у Београду, 53: 23-44. Доступно на линку <https://scindeks-clanci.ceon.rs/data/pdf/0351-465X/2005/0351-465X0553023G.pdf> | | | | |
| **Број часова активне наставе: 3** | **Теоријска настава: 2** | | **Практична настава: 1** | |
| **Методе извођења наставе**  Метода усменог излагања, метода разговора, илустративно-демонстративна метода, рад са текстом. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 0-5 | писмени испит | | 30-45 |
| активности у току вежби / практична настава | 0-5 | усмени испит | |  |
| колоквијум-и | 20-40 | *..........* | |  |
| самостални истраживачки рад | 0-5 |  | |  |