| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Географија становништва | | | | |
| **Наставник/наставници:** [Даниела Арсеновић](http://../Prilog%208.2.%20Knjiga%20nastavnika/Arsenovic%20Daniela.docx) | | | | |
| **Статус предмета:** Обавезан | | | | |
| **Број ЕСПБ: 6** | | | | |
| **Услов:** Нема | | | | |
| **Циљ предмета**  Циљ предмета јесте стицање основних и примењених знања и области географије становништва. Током реализације наставе на предмету студенти ће савладати основне технике за анализу становништва, усвојити знања о демографским процесима и променама становништва (као што су природно кретање становништва, миграције, урбанизација, размештај становништва, структуре становништва), њиховим узроцима и последицама у времену и простору. | | | | |
| **Исход предмета**  Студенти ће бити у стању да повежу знања из географије становништва са стеченим знањима из других сродних предмета у области друштвене али и физичке географије. Поред тога, студенти ће познавати изворе података о становништву, начин њиховог прикупљања и обраде, биће у стању да их самостално проучававају. Разумеће елементе природног кретања становништва. Биће у стању да израчунавају виталне стопе становништва, израде пројекције становништва, табеларно и графички анализирају и приказују податке. Разумеће просторну (регионалну) дистрибуцију елемената природног и механичког кретања становништва и повезивати са факторима који утичу на кретање становништва. Биће у стању да разумеју кретање становништва Србије и закључују о будућности становништва. Студенти ће моћи применити стечено знање и вештине у области образовања, али и у области различитих аналитичких процеса, доношењем закључака на основу квантитативно-квалитативне демографске анализе. | | | | |
| **Садржај предмета**  *Теоријска настава*  Извори података о становништву. *Историјски извори. Савремена статистичка евиденција. Разговор и анкета*. Становништво и одрживи развој. Развитак људског рода. *Природни услови за развој људског рода. Развитак рода Хомо. Колико је људи до сада живело на планети.* Природно кретање становништва. *Морталитет – фактори и регионалне разлике. Фертилитет. Демографска транзиција. Раст становништва Србије*. *Размештај и урбанизација*. Брак, породица и домаћинства. Миграциона кретања. Избеглице и интерно расељена лица. Структуре становништва. Нупцијалитет. Популациона политика. Пројекције становништва.  *Практична настава*  Савладавање основних демографских техника за квантитативну анализу становништва. Прикупљање података у релевантним статистичким службама и на терену, коришћење доступних онлине база података, анализа прикупљених података и презентовање кроз семинарске радове. | | | | |
| **Литература**  Ђурђев Б., Арсеновић Д., Маринковић Д. (2016). Географија становништва (уџбеник). Универзитет у Новом Саду, Природно-математички факултет, Департман за географију, туризам и хотелијерство, Нови Сад.  Ђурђев Б., Арсеновић Д. (2014). Географија становништва, практикум. Универзитет у Новом Саду, Природно-математички факултет, Департман за географију, туризам и хотелијерство, Нови Сад. | | | | |
| **Број часова активне наставе:** 5 | **Теоријска настава:** 3 | | **Практична настава:** 2 | |
| **Методе извођења наставе**  Метода усменог излагања, метода разговора, илустративно-демонстративне методе, практична настава. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **0-5** | писмени испит | |  |
| активности у току вежби / практична настава | **0-5** | усмени испит | | **30-45** |
| колоквијум-и | **20-40** | *..........* | |  |
| семинар-и | **0-5** |  | |  |