| **Студијски програм: OAС Географија** | | | | |
| --- | --- | --- | --- | --- |
| **Назив предмета:** Географија локалне средине | | | | |
| **Наставник:** [Тамара Б. Лукић](http://../Prilog%208.2.%20Knjiga%20nastavnika/Luki%C4%87%20Tamara.docx) | | | | |
| **Статус предмета:** изборни | | | | |
| **Број ЕСПБ: 5** | | | | |
| **Услов:** нема | | | | |
| **Циљ предмета**  Указивање на различите изворе (литературне, картографске, интернет, доступне само у случају теренских опсервација, организовања упитника и сл), методе (у складу са одређеном географском дисциплином) и принципе регионално-географског сагледавања локалне средине. Користећи начело „од познатог ка непознатом" студентима се приближују сазнања о појавама које су последице географских феномена у одређеној локалној средини. Главни циљ је истицање и образлагање значаја познавања и разумевања природних и друштвених карактеристика локалне средине ради ефикаснијег очувања, заштите и одрживог развоја. | | | | |
| **Исход предмета**  Способност идентификовања комплексних географских појава и процеса у одређеној локалној средини и њиховог интерпретирања кроз наставне методе са акцентом на географски начин размишљања и повезивања. По завршетку курса, студенти су обучени да коришћењем различитих картографских и интернет садржаја аргументовано закључују о доминантним особеностима одређене локалне средине. Они су спремни за организовање квалитетне израде географских монографија и других радова различитог стручног и научног ранга из области регионалне географије. | | | | |
| **Садржај предмета**  *Теоријска настава*  Предмет се састоји из два сегмента. Први део обухвата комплексно географско проучавање локалне средине са свим својим природним и друштвеним карактеристикама, док друга целина обухвата рад на самом терену. У оквиру првог сегмента посебна пажња је посвећена: 1) Предмету, задацима и значају проучавања географије локалне средине, 2) Изворима података о локалној средини (опсервација простора, литература, интернет, анкетирање) 3) Методологији обраде сакупљених података о локалној средини.  *Практична настава*  За потребе попуњавања Практикума, предвиђено је: 1. прикупљање података теренском опсервацијом, коришћење топографских карата, GPS уређаја и бесплатних интернет софтвера ради географске теледетекције, 2. израда различитих специјалних карата, 3. сакупљање литературе о одређеној локалној средини и 4. обучавање прикупљања података анкетирањем локалног становништва, као и статистичка обрада сакупљених података.  1. Појам, предмет, дефиниција, значај проучавања географије локалне средине  2. Извори информација о географији локалне средине: оријентација у простору  3. Извори информација о географији локалне средине: Компас и GPS  4. Извори информација о географији локалне средине: Географске карте и одређивање географских координата  5. Извори информација о географији локалне средине: Опсервација простора  6. Извори информација о географији локалне средине: Литература  7. Извори информација о географији локалне средине: Интернет  8. Извори информација о географији локалне средине: Анкете, обрада и њихова примена  9. Методологија обраде сакупљених података: о географском положају  10. Методологија обраде сакупљених података: геолошка грађа и рељеф  11. Методологија обраде сакупљених података: клима и хидрографија  12. Методологија обраде сакупљених података: земљиште, живи свет и његова заштита  13. Методологија обраде сакупљених података: становништво  14. Методологија обраде сакупљених података: привреда и одрживи развој  15. Методологија обраде сакупљених података: насеља и регионални развој | | | | |
| **Литература**   1. Васовић, М., Рајичић, М. 1996. Географско проучавање локалне средине. Завод за уџбенике, Београд. 2. Вујадиновић, С., Павловић, М., Шабић, Д. 2010. Интегрални одрживи развој на примеру локалне географске средине. Гласник Српског географског друштва. Свеска XC. Број 2. Београд. 3. Ђере, К. 1996. Математичка географија, ПМФ, Институт за географију, Нови Сад. 4. Лукић, Т. 2020. Увод, извори информација и методологија обраде података о локалној средини, Скрипта, ПМФ, Нови Сад, http://www.dgt.uns.ac.rs/download/gls\_skripta.pdf 5. Lukić T., Bubalo-Živković, М., Đerčan, B. 2015. Reliability of Internet Sources in Geography: Case Study of Mountains Studena and Žaračka, Serbia, J. Geogr. Inst. Cvijic. 65(3), 341–356, DOI: 10.2298/IJGI1503341L 6. Lukić, T., Stojsavljević, Р., Đerčan B. 2014. Geografija lokalne sredine – Praktikum, UNS, PMF, DGTH, 1-44. 7. Тадић, М. 2010. Географија локалне средине, приручник, <http://www.dgt.uns.ac.rs/download/gls_prirucnik.pdf> | | | | |
| **Број часова активне наставе 4 (60)** | **Теоријска настава: 3 (45)** | | **Практична настава: 1 (15)** | |
| **Методе извођења наставе**  Комбинација фронталне, методе разговора, илустративно-демонстративне методе и теренског рада при истраживању географског простора локалне средине. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 0-5 | писмени испит | | **-** |
| практична настава | 0-5 | усмени испит | | 30-45 |
| колоквијум-и | 20-40 | *..........* | |  |
| семинар-и | 0-5 |  | |  |